
Το Εγχείρημα των Μουσών – Ένας Διάλογος ανάμεσα στην Τέχνη και την Επιστήμη

Δ ε λ τ ί ο   Τ ύ π ο υ

Με μεγάλη επιτυχία και εντυπωσιακή προσέλευση πραγματοποιήθηκαν, την Τετάρτη, 8 Φεβρουαρίου 2017, στο Σπίτι της Κύπρου, τα εγκαίνια της έκθεσης Το Εγχείρημα των Μουσών - Ένας Διάλογος ανάμεσα στην Τέχνη και την Επιστήμη η οποία βασίζεται σε μία εικαστική πρόταση του Μεγακλή Ρογκάκου για 9 επιμελητές και 27 καλλιτέχνες.

Την έκθεση, που διοργανώθηκε με πρωτοβουλία του Συνδέσμου Υποτρόφων Ιδρύματος Α. Γ. Λεβέντη Ελλάδας, προλόγισαν η Μορφωτικός Σύμβουλος της Πρεσβείας της Κυπριακής Δημοκρατίας κ. Μαρία Παναγίδου, η Υπεύθυνη Ελληνικών Προγραμμάτων και Δημοσίων Σχέσεων του Ιδρύματος Α.Γ. Λεβέντη κ. Μυρτώ Χατζάκη, η Πρόεδρος του Συνδέσμου Υποτρόφων Ιδρύματος Α.Γ. Λεβέντη κ. Σοφία Αντωνιάδου και ο ιστορικός τέχνης και επιμελητής εκθέσεων κ. Μεγακλής Ρογκάκος.
Αντανακλώντας την προϊστορική περίοδο ακμής τους, οι εννέα μούσες παρέμειναν συνδεδεμένες με τα παραδοσιακά αντικείμενά τους. Καθώς οι τέχνες και οι επιστήμες εξελίχθηκαν μέσα στους αιώνες, οι μούσες έγιναν μάλλον εμβληματικές της γενικής ικανότητας του ανθρώπου να μελετήσει και να ερευνήσει. Ως εκ τούτου, Το Εγχείρημα των Μουσών εμπνέεται από την αρχαία ποικιλία τους για να φέρει τις εικαστικές τέχνες σε γόνιμο διάλογο με τα ακόλουθα 9 πεδία της επιστημονικής μελέτης στη σειρά με την οποία οι εν λόγω θεότητες εμφανίζονται στη Σαρκοφάγο των Μουσών (π. 125) του Μουσείου του Λούβρου - Κλειώ, μούσα της ιστορίας με τη φυσική / χημεία· Θάλεια, μούσα της κωμωδίας με τη κοινωνιολογία / σπουδές φύλου· Ερατώ, μούσα της λυρικής ποίησης με την επιστήμη υπολογιστών· Ευτέρπη, μούσα της μουσικής με τη γεωμετρία / μαθηματικά· Πολύμνια, μούσα των ύμνων με τη βιολογία / ιατρική· Καλλιόπη, μούσα της επικής ποίησης με τις οικονομικές & πολιτικές επιστήμες· Τερψιχόρη, μούσα της όρχησης και της χορωδίας με τη γεωγραφία / γεωλογία· Ουρανία, μούσα της αστρονομίας και της αστρολογίας με την αστρονομία· και Μελπομένη, μούσα της τραγωδίας με την ανθρωπολογία / εθνοτικές σπουδές.

Στο πλαίσιο της έκθεσης ο Δρ Ρογκάκος επιβλέπει 9 επιμελητές και 27 καλλιτέχνες. Ανταποκρινόμενοι στους σκοπούς του Συνδέσμου Υποτρόφων Ιδρύματος Α. Γ. Λεβέντη, η έκθεση ενθαρρύνει την επικοινωνία μεταξύ των υποτρόφων και ενδυναμώνει τα κοινά επιστημονικά, επαγγελματικά και κοινωνικά ενδιαφέροντά τους.

Σύμφωνα με το σκεπτικό της έκθεσης κάθε ένας από τους 9 επιμελητές ανέλαβε την ευθύνη να φωτίσει μία διαφορετική επιστήμη με 3 διαφορετικούς καλλιτέχνες της επιλογής του - η Χριστιάνα Καζάκου τη φυσική / χημεία με τους Γιάννη Κρανιδιώτη, Γιάννη Μελανίτη, Γιώργο Τσεριώνη· ο Κωνσταντίνος Β. Πρώιμος την κοινωνιολογία / σπουδές φύλου με τους Γιώργο Αναστασάκη, Λαμπρινή Μποβιάτσου και Πέτρο Ξενάκη· ο Θανάσης Μουτσόπουλος την επιστήμη υπολογιστών με τους Νεφέλη Δημητριάδη, Μάνθο Σαντοριναίο και Κωστή· η Λίνα Τσίκουτα τη γεωμετρία / μαθηματικά με τους Βάσω Γκαβαϊσέ, Νίκο Μακαρούνα και Άγγελο Σκούρτη· ο Αλέξιος Παζαχαρίας τη βιολογία / ιατρική με τους Απόστολο Καραστεργίου, Πάολα Παλαβίδη και Φωτοχάρη· η Λουίζα Καραπιδάκη τις οικονομικές & πολιτικές επιστήμες με τους Γιάννη Αδαμάκη, Έλενα Παπαδημητρίου και Ελένη Τζάτζαλος· η Μπία Παπαδοπούλου τη γεωγραφία / γεωλογία με τους Έρση Βενετσάνου, Κώστα Βρούβα και Έρση Χατζηαργυρού· ο Ιωάννης Ν. Αρχοντάκης την αστρονομία με τους Αλέξανδρο Δημητριάδη, Αντωνία Παπατζανάκη και Δημήτρης Τράγκας· και ο Γιώργος Μπουρογιάννης την ανθρωπολογία / εθνοτικές σπουδές με τους Ανδρέα Κοντονή, Νόρα Όκκα και Χριστίνα Σγουρομύτη.

Το Εγχείρημα των Μουσών δίδει μία ευκαιρία να ανανεώσουμε την προσοχή στις αρχαίες ελληνικές θεότητες, να εξερευνήσουμε τη σχέση τέχνης κι επιστήμης, καθώς και να γνωρίσουμε πώς η σύγχρονη τέχνη αντεπεξέρχεται σε αυτή την ενδιαφέρουσα συνθήκη. Επομένως, χαιρετίζουμε την παρούσα έκθεση ως μία άξια ευκαιρία να ενστερνιστούμε την ανάγκη για διεπιστημονική συνεργασία και διάλογο σήμερα.

Ο κατάλογος της έκθεσης, σχεδιασμένος από το εργαστήριο Design Bond, εικονογραφεί πλήρως τα 27 έργα με εισαγωγή από τον επιβλέποντα επιμελητή και σχόλιο για κάθε έργο από τους αντιστοίχους επιμελητές. Λαμβάνοντας υπόψη την έκκλησή του σε ένα ευρύ αναγνωστικό κοινό, το κείμενο στον κατάλογο είναι σε δύο γλώσσες – ελληνικά και αγγλικά.

Η έκθεση θα παραμείνει ανοικτή για το κοινό έως τις 10 Μαρτίου 2017.

• Πληροφορίες Κοινού
Χώρος: Σπίτι της Κύπρου - Μορφωτικό Γραφείο της Πρεσβείας της Κυπριακής Δημοκρατίας στην Ελλάδα.

Διεύθυνση: Οδός Ξενοφώντος 2Α, Πλατεία Συντάγματος, 10557 Αθήνα.

Εγκαίνια: Τετάρτη, 8 Φεβρουαρίου 2017, στις 20:00 έως 22:30.

Διάρκεια Έκθεσης: 9 Φεβρουαρίου - 10 Μαρτίου 2017.

Ώρες Λειτουργίας: Δευτέρα και Τετάρτη 10:00-18:00 | Τρίτη, Πέμπτη, Παρασκευή 10:00-15:00.

Συντονισμός: Μαρία Ραγιά, Μορφωτική Λειτουργός.

Ιστότοπος ανακοίνωσης έκθεσης: www.spititiskyprou.gr/nea-anakinosis/
Διοργάνωση:
 Σύνδεσμος Υποτρόφων Ιδρύματος Α. Γ. Λεβέντη Ελλάδας


 Οδός Φραγκοκκλησιάς 9, Μαρούσι, GR 15125



 +30 210 6165 207, info@leventis-scholars.gr / www.leventis-scholars.gr 



 Σπίτι της Κύπρου - Μορφωτικό Γραφείο της Πρεσβείας της Κυπριακής Δημοκρατίας στην Ελλάδα



 Οδός Ξενοφώντος 2Α, Πλατεία Συντάγματος, GR 10557



 +30 210 3734 934, spiticy@otenet.gr / www.spititiskyprou.gr

	Διοργάνωση
	Υποστήριξη
	Χορηγία Επικοινωνίας


9 Φεβρουαρίου 2017

1. Κλειώ, Μούσα της Ιστορίας – Φυσική / Χημεία

Επιμέλεια: Χριστιάνα Καζάκου, MA, MA, BSc, FD

Επιμελήτρια Τέχνης & Επιστήμης
[image: image6.png]



● Γιάννης Κρανιδιώτης (Αθήνα, γ. 1974). Ηχογραφίες MdelP, 2016. Oπτικοακουστική εγκατάσταση: HD βίντεο 1-κάναλο και ήχος 2-κάναλος (04:23).

● Γιάννης Μελανίτης (Αθήνα, γ. 1967). Προς μία Κβαντική Αφομοίωση, 2016-2017. Βίντεο (05:00).

● Γιώργος Τσεριώνης (Αθήνα, γ. 1967). Φαντασίωση ενός θεραπευτικού απόηχου, 2017. Εγκατάσταση: παλαιά έπιπλα, θείο, άλας, ακρυλικό, παλαιές φωτογραφίες, φυτά, βινύλιο και χαλκός (230x200x200εκ).
2. Θάλεια, Μούσα της Κωμωδίας – Κοινωνιολογία / Σπουδές Φύλου

Επιμέλεια: Κωνσταντίνος Β. Πρώιμος, PhD

Δıδάσκων στο Ελληνıκó Ανοıκτó Πανεπıστήμıο

● Γιώργος Αναστασάκης (Ηράκλειο, γ. 1980). Αφήστε την ψυχή σας να διασκορπισθεί από τον άνεμο στην ερημιά σαν σκόνη: Διάνοιξη, 2016. Eκτύπωση ψεκασμού μελάνης σε χαρτί (67x100εκ). 

● Λαμπρινή Μποβιάτσου (Αθήνα, γ. 1975). Αυτός και Εκείνη, 2016. Μολύβι σε χαρτί με ενθέσεις χρηστικών αντικειμένων και λάδι σε μέταλλο (120x133εκ).

● Πέτρος Ξενάκης (Χανιά, γ. 1957). Βιβλικά Πορτρέτα: Ιησούς του Ναυή - Το Τείχος, 2014. Λάδι σε καμβά (140x120εκ).
3. Ερατώ, Μούσα της Λυρικής Ποίησης – Επιστήμη Υπολογιστών

Επιμέλεια: Θανάσης Μουτσόπουλος, MA, PhD

Αναπληρωτής Καθηγητής στο Πολυτεχνείο Κρήτης

● Νεφέλη Δημητριάδη (Αθήνα, γ. 1977). Αεροτοπία, 2015-2016. Βίντεο και εφαρμογή εικονικής πραγματικότητας (30:00).

● Μάνθος Σαντοριναίος (Αθήνα, γ. 1954). Μελαγχολία III: Tεχνικές αριθμητικών και γεωμετρικών υπολογισμών, 2017. Ψηφιακά και αναλογικά συστήματα επάνω σε τραπέζι (150x150x75εκ).

● Κωστής (Αθήνα, γ. 1950). Πρωτοπόρα σήματα νέων οπτικών Αρ. 121, 2000-2005. Ηλεκτρονικός κεραυνός σε αποχαλκωμένο βακελίτη και αέρα σε ξύλο (100x100x15εκ).

4. Ευτέρπη, Μούσα της Μουσικής – Γεωμετρία / Μαθηματικά
Επιμέλεια: Λίνα Τσίκουτα, MA, PhD

Επιµελήτρια της Εθνικής Πινακοθήκης, Αθήνα

● Βάσω Γκαβαϊσέ (Αθήνα, γ. 1973). Λύχνος 7, 4, 5, 2015-2016. Χαρτί και φιλμ (90x192εκ).

● Νίκος Μακαρούνας (Ελευσίνα, γ. 1964). Είμαστε όλοι φτιαγμένοι από άστρα, 2016. Ακρυλικό σε ξύλο (140x180εκ).

● Άγγελος Σκούρτης (Πάτρα, γ. 1949). Μέσα από τα Μάτια του Δανιήλ, 2015-2016. Γραφίτης και μάλλινη κλωστή (200x180εκ).

5. Πολύμνια, Μούσα των Ύμνων – Βιολογία / Ιατρική
Επιμέλεια: Αλέξιος Παζαχαρίας, MA, DEA

Ιστορικός Τέχνης & Επιμελητής Εκθέσεων

● Απόστολος Καραστεργίου (Αθήνα, γ. 1973). Άτιτλο: φάρμακακαιχάπιακαινευροαγγειακήδιαταραχή, 2015. Κολάζ με τυπωμένο χαρτί (μεταβλητές διαστάσεις).

● Πάολα Παλαβίδη (Αθήνα, γ. 1986). Γνωσιακός Σύνδεσμος, 2014. Λάδι σε ξύλο (100x120εκ).

[image: image20.png]



● Φωτοχάρης (Σπάρτη, γ. 1984). Η Αγία Αθανασία του Αιγάλεω, 2016-2017. Ηχητική εγκατάσταση: Mp3 πλέιερ, ακουστικά και μία φωτογραφία (μεταβλητές διαστάσεις).

6. Καλλιόπη, Μούσα της Επικής Ποίησης – Οικονομικές & Πολιτικές Επιστήμες
Επιμέλεια: Λουίζα Καραπιδάκη, DEA

Ιστορικός Τέχνης, Κέντρον Ερεύνης της Ελληνικής Λαογραφίας - Ακαδημία Αθηνών

● Γιάννης Αδαμάκης (Πειραιάς, γ. 1959). Ένα Επιτραπέζιο Παιχνίδι, 2016. Ακρυλικό σε καμβά (130x130εκ).

● Έλενα Παπαδημητρίου (Αθήνα, γ. 1971). Μεταμοντέρνοι Καιροί. 2016. Λάδια, βερνίκια και μεταλλικός καθρέπτης σε καμβά (150x150εκ).

● Ελένη Τζάτζαλος (Αθήνα, γ. 1958). Λείριον των Λειμώνων, 2016. Δέρμα, χαλκός και υφαντό (240x140x80εκ).

7. Τερψιχόρη, Μούσα της Όρχησης και της Χορωδίας – Γεωγραφία / Γεωλογία
Επιμέλεια: Μπία Παπαδοπούλου, MA

Ιστορικός Τέχνης & Επιμελήτρια Εκθέσεων

● Έρση Βενετσάνου (Πειραιάς, γ. 1951). Ελντοράντο, 2016. Μικτά υλικά: ξύλο, μάρμαρο, σίδηρος, χαλκός, μολύβι και φύλλο χρυσού (67x105x61εκ).

● Κώστας Βρούβας (Πειραιάς, γ. 1951). Η Αρπαγή της Ευρώπης, 2016. Μεικτά υλικά: σίδηρος, χαλκός, νήμα και ευρεθέν βιβλίο (173x22x22 & 144x88x69εκ).

● Έρση Χατζηαργυρού (Αθήνα, γ. 1951). Ψυχαγωγός: Λαύριο 3000 π.Χ. - 2017 μ.Χ., 2016. Μικτά υλικά: σίδηρος, πλέγμα, πέτρες και χώμα Λαυρίου (250x100x100εκ).

8. Ουρανία, Μούσα της Αστρονομίας και της Αστρολογίας – Αστρονομία
Επιμέλεια: Ιωάννης Ν. Αρχοντάκης

Διευθυντής του Μουσείου Σύγχρονης Τέχνης Χανίων - Ελαιουργείον

● Αλέξανδρος Δημητριάδης (Βόλος, γ. 1962). Αστρονόμος, 2016. Ακρυλικό σε καμβά (135x60εκ).

● Αντωνία Παπατζανάκη (Χανιά, γ. 1960). Θόλοι με Σκοτεινό Φως, 1990. Εγκατάσταση: πλεξιγκλάς, φθορίζοντα νήματα και φως (μεταβλητές διαστάσεις).

● Δημήτρης Τράγκας (Αθήνα, γ. 1953). Ίππαρχος 41935, 2017. Εγκατάσταση: χρονόμετρο, ασφαλτόπανο, σίδηρος, μόλυβδος, ατσαλόσυρμα, άμμος, χαρτί και γραφίτης (210 έτη φωτός x150x150εκ).

9. Μελπομένη, Μούσα της Τραγωδίας – Ανθρωπολογία / Εθνοτικές Σπουδές
Επιμέλεια: Γιώργος Μπουρογιάννης, MSc, PhD

Αρχαιολόγος στο Μουσείο Μεσογειακών Αρχαιοτήτων, Σουηδία

● Ανδρέας Κοντονής (Αθήνα, γ. 1971). Ακρότητες, 2016. Σινική μελάνη σε χαρτί (90x104εκ).

● Νόρα Όκκα (Ιωάννινα, γ. 1982). Αποτυπώνοντας Αρχιτεκτονικά Σπόλια: Το Αττικό Ημερολόγιο της Μικρής Μητρόπολης Αθηνών, 2015. Αντιόξινο απορροφητικό χαρτί (53x274x3 / 53x299x3εκ).

[image: image32.png]



● Χριστίνα Σγουρομύτη (Αθήνα, γ. 1979). Κάθετο Κύμα / Ντάμα Σπαθί, 2016. Ξύλο και μεταλλικά υποστηρίγματα / Εκτύπωση ψεκασμού σε χαρτί (200x90x35 / 6x46x33εκ).

	ΠΡΕΣΒΕΙΑ ΚΥΠΡΙΑΚΗΣ ΔΗΜΟΚΡΑΤΙΑΣ   Μορφωτικό Γραφείο  ΣΠΙΤΙ ΤΗΣ ΚΥΠΡΟΥ

	Δ: Ξενοφώντος 2Α, 105 57Αθήνα
	Τ: 2103734934
	F: 2103734904
	E: spiticy@otenet.gr
	W: www.spititiskyprou.gr

